ભાવનગર જિલ્લાના ભાદ્રોડ ગામના તલાટી-કમ-મંત્રી તથા ગામના સરપંચના પતિએ એક કોન્ટ્રાક્ટર પાસે લાંચની માગણી કરતાં એસીબીએ તલાટી વસંતગીરી અાનંદગીરી ગોસ્વામીને રૂપિયા ૧૨ હજારની લાંચ લેતાં રંગેહાથ ઝડપી લઈ અા અંગે ગુનો દાખલ કર્યો છે, જ્યારે હિંમતનગર નજીકના સવગઢ પાણપુરના તલાટી-કમ-મંત્રી ફકીર મોહમ્મદ ગુલામનબી મેમણે અા જ ગામના ખેડૂત પાસે પાણીપત્રક કાઢી અાપવા માટે રૂપિયા બે હજારની લાંચની માગણી કરી હતી, જે પૈકી રૂ. ૧૫૦૦ની લાંચ સ્વીકારતાં અા તલાટી એસીબીના હાથે ઝડપાઈ ગયા હતા.